
Es selamu alejkum šejh, halalite na smetnji. Jedan brat je pročito u knjizi dr. Šefika Kurdića da je derogirano dizanje ruku u namazu. I navodi mi stav Ebu Hanife i pored toga sto mu navodim hadise koje se nalaze u Buharijinoj knjizi “Dizanje ruku u namazu”. On navodi ***[hadis](https://pitajucene.com/search/Hadis/questions/ "Pretraži pitanja o hadisima")*** od ibn Mesuda, a šejh Muhidin kaže da je taj hadis slab. Pa je li taj brat u pravu?


* 
* 
* 
* 
* 
* 
* 

 
JE LI DIZANJE RUKU U NAMAZU DEROGIRANO?

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim: 


Prenose od 14 ashaba u vjerodostojnim hadisima da je dizanje ruku na tri mjesta u namazu mimo početnog tekbira potvrđeni sunnet. Ti hadisi nisu derogirani, to je neosnovana i dokazom nepotvrđena tvrdnja. Sa druge strane, hadisi od Ibn Mes’uda i Bera’ ibn ‘Aziba, radijallahu anhuma, u kojima je došlo da se ruke ne dižu osim na početnom tekbiru nisu vjerodostojni da bi se po njima radilo a kamoli da bi oni derogirali hadise koji potvrđuju dizanje ruku.


A tvrdnja da su Ahmed, Ebu Davud, Nesai i Tirmizi na stavu da je ***[hadis](https://pitajucene.com/search/Hadis/questions/ "Pretraži pitanja o hadisima")*** Ibn Omera, radijalahu anhu, ili nekog drugog ashaba (o dizanju ruku mimo početnog tekbira) derogiran i da se po njemu ne postupa je čista i notorna laž.


Detaljan odgovor na potpuno slično pitanje pročitaj na ovom linku: DIZANJE RUKU U NAMAZU (MIMO POČETNOG TEKBIRA) DEROGIRANO!


Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


